***धूम 3*** (अंग्रेज़ी: Dhoom 3: Back in Action) २०१३ की बहुप्रतीक्षित हिन्दी फ़िल्म है जिसे विजय कृष्ण आचार्य ने निर्देशित किया है। धूम का पहला संस्करण २००४ में जबकि 'धूम 2' २००६ में रिलीज़ हुई थी। यह दोनों ही फिल्में सुपरहिट रही थीं। पहली धूम में जॉन अब्राहम और दूसरी धूम में ऋतिक रोशन ने खलनायक की भूमिका निभाई थी। 

फिल्म में आमिर खान  ने नकारात्मक किरदार निभाया है, जो चालाकी से चोरी करता है। यह फ़िल्म आइमैक्स (IMAX) के फॉर्मेट में विश्व स्तर पर हिन्दी, तमिल एवं तेलुगु भाषा में प्रदर्शित की गयी। धूम 3 भारत में आइमैक्स फ़ाॅर्मेट में प्रदर्शित होने वाली पहली फ़िल्म है। यश राज फ़िल्म्स की बनाइए हुई इस फिल्म ने घरेलु बॉक्स ऑफिस पर 280 करोड़ रूपए की कमाई की थी।

चलचित्र कथावस्तु
----------------

फ़िल्म 1990 से शुरू होती हैं जहाँ इक़बाल हारून ख़ान (जैकी श्रॉफ) शिकागो में ग्रेट इंडियन सर्कस नाम का सर्कस चलाता हैं। सर्कस बहुत ही खराब वित्तीय हालात से गुज़र रहा हैं जिस कारण इक़बाल पर बहुत कर्ज़ हैं। वेस्टर्न बैंक ऑफ शिकागो जिससे इक़बाल ने कर्ज़ लिया हैं, कर्ज़ न चुकाने के कारण सर्कस को बंद करवाने के लिए अपने प्रतिनिधियों को भेजता हैं। इक़बाल उनसे विनती करता हैं कि मेरा शो देखो अगर आपको पसंद आए तो कर्ज़ चुकाने के लिए कुछ और मोहलत दे देना। प्रतिनिधि उसका शो देखने के बाद भी सर्कस को बंद कर देने का आदेश देते। इक़बाल का छोटा सा बेटा साहिर भी (सिद्धार्थ निगम) उनसे विनती करता हैं पर वो नहीं मानते। इक़बाल "बैंक वालो तुम्हारी ऐसी की तैसी" कहकर सबके सामने आत्महत्या कर लेता हैं, जिससे उसका छोटा सा बेटा झकझोर जाता हैं।

कई सालों बाद साहिर (आमिर खान) अब भी वो घटना नहीं भूला हैं और वो बैंक वालो से बदला लेने की ठानता हैं। वो कई वेस्टर्न बैंक ऑफ शिकागो की शाखाओं में चोरी करता हैं और हिंदी में "बैंक वालो तुम्हारी ऐसी की तैसी" लिखकर अपनी सर्कस वाली कलाबाजी इस्तेमाल कर भाग जाता हैं। क्योंकि शिकागो पुलिस उसे नहीं पकड़ पा रही हैं और उन्हें हिंदी भी नहीं आती इसलिए वो भारतीय पुलिस में से एसीपी जय दीक्षित (अभिषेक बच्चन) और उसके सहयोगी अली (उदय चोपड़ा) को मदद के लिए बुलाते हैं। जय साहिर को फसाने के लिए जानबूझकर ये बात फैला देता हैं कि वो ये केस संभाल रहा हैं और उसे लगता हैं चोर ज़रूर कोई शौकिया हैं। इससे साहिर चोरी करने की ठानता हैं, वो एक समाचार चैनल से इस योजना के बारे में जानकारी इकट्ठा करता हैं और जय के लिए मुख़बिर बनने का नाटक करता हैं। इस तरह वो बैंक के बारे में जानकारी इकट्ठा कर लेता हैं और जय को एक सुराग देता पीछे जाने के लिए। अंतत: साहिर बैंक में चोरी कर लेता हैं और मोटरसाइकल पे भागने लगता हैं, जय उसको गोली मारता हैं पर साहिर भाग जाने में सफल हो जाता हैं। साहिर ग्रेट इंडियन सर्कस का पुर्नोत्थान संस्करण का प्रीमियर करता हैं, अपनी महिला सहयोगी आलिया (कैटरीना कैफ़) के साथ, जिसमें उसके साथ एक चाल शामिल हैं कि एक जगह से ग़ायब हो जाना और दूसरी जगह पे दिखना। शो सफल होता हैं, लेकिन बाद में जय, अली और पुलिस उसे चारों ओर से घेर लेती हैं, जानते हुए कि वो चोर हैं। जय कहता हैं कि सबूत वो गोली का घाव हैं, पर जब साहिर की जांच की जाती तो उसके शरीर पर कहीं भी गोली का निशान नहीं होता हैं। जय और अली सर्कस से चले जाते हैं जबकि साहिर अपने कमरे में चला जाता हैं। यहाँ पर पता चलता हैं कि साहिर का एक जुड़वाँ भाई हैं, समर, जो उसकी सर्कस की चालों और बैंक में चोरी करने में मदद करता हैं और वो समर था जिसको गोली लगी थी।

पात्र
-----

* आमिर खान - साहिर और समर
* अभिषेक बच्चन - एसीपी जय दीक्षित
* कैटरीना कैफ - आलिया
* उदय चोपड़ा - अली अकबर
* जैकी श्रॉफ - इक़बाल हारून ख़ान

विपणन
-----

३० अक्टूबर को धूम 3 का ट्रेलर यूट्यूब पर जारी कर दिया गया। इसके पहले बाज़ार में धूम 3 का ऑफ़िशियल गेम भी जारी गया जो कि 99 गेम्स प्राइवेट लिमिटेड के द्वारा तैयार किया गया था, यह गेम विंडोज़ फ़ोन स्टोर पर निःशुल्क में उपलब्ध है। आमिर खान ने 'धूम' शृंखला की फिल्मों का शीर्षक गीत 'धूम मचाले...' २०१३ में क्रिकेट से संन्यास ले रहे सचिन तेंदुलकर को समर्पित किया है।

सन्दर्भ
-------

1. ↑  "फिल्म का निर्देशन विजय कृष्ण आचार्य ने किया है।"  Archived 2013-11-03 at the Wayback Machine
2. ↑  "धूम 3 में खास अंदाज में नजर आने वाले हैं उदय चोपड़ा. फिल्म धूम 3 में आमिर खान, अभिषेक बच्चन, उदय चोपड़ा और कटरीना मुख्य किरदार निभा रहे हैं".  Archived 2013-11-02 at the Wayback Machine
3. ↑  ""देखिए धूम 3 का धमाकेदार ट्रेलर..."". मूल से 3 नवंबर 2013 को पुरालेखित. अभिगमन तिथि 3 नवंबर 2013.
4. ↑  "" धूम 3 : आइमैक्स फॉर्मेट की पहली भारतीय फिल्म"". मूल से 4 नवंबर 2013 को पुरालेखित. अभिगमन तिथि 3 नवंबर 2013.
5. ↑  "चीन में आमिर की "धूम", टॉप 10 फिल्मों में शामिल". *पत्रिका समाचार समूह*. २५ जुलाई २०१४. मूल से 2 अगस्त 2014 को पुरालेखित. अभिगमन तिथि ३१ जुलाई २०१४.
6. ↑  "200 करोड़ क्लब में शामिल होने वाली मशहूर फिल्में". *पत्रिका समाचार समूह*. ५ अगस्त २०१४. मूल से 28 जुलाई 2014 को पुरालेखित. अभिगमन तिथि ५ अगस्त २०१४.
7. ↑  "धूम 3 ट्रेलरः अजीब सी है आमिर की भूमिका"  Archived 2013-11-03 at the Wayback Machine
8. ↑  "अब आया धूम 3 का फ्री ऑफिशल गेम"
 Archived 2013-11-04 at the Wayback Machine
9. ↑  "आमिर खान ने सचिन तेंदुलकर को समर्पित किया 'धूम-3' का गाना". मूल से 11 नवंबर 2013 को पुरालेखित. अभिगमन तिथि 11 नवंबर 2013.

| * दे
* वा
* सं
धूम शृंखला |
| --- |
| फ़िल्में | *धूम* (2004) \* *धूम २* (2006) \* *धूम ३* (2013) |
| मुख्य कलाकार | अभिषेक बच्चन \* उदय चोपड़ा |
| पुरुष नकारात्मक कलाकार | जॉन अब्राहम \* ऋतिक रोशन \* आमिर ख़ान |
| महिला नकारात्मक कलाकार | ईशा देओल \* ऐश्वर्या राय \* कैटरीना कैफ़ |